În vara anului 2005 începe comercializarea celui de-al doilea album de studio al formației Mandinga. Materialul discografic, intitulat "Soarele meu", este promovat sub reprezentarea casei de discuri Roton. Cântecul omonim este extras pe disc single și are parte de promovare solidă în România. Tot în anul 2005, Elena începe colaborarea cu Laurențiu Duță, compozitorul acestui single. Albumul "Soarele meu" devine un succes comercial în România, primind discul de aur pentru vânzări de peste 15.000 de exemplare. Piesa „Soarele meu” este înscrisă și în Selecția Națională pentru desemnarea reprezentantului României la Concursul Muzical Eurovision 2005 și obține locul al patrulea.